2003/573/EY: Komission päätös, tehty 31 päivänä heinäkuuta 2003, tuoreen siipikarjanlihan tuonnista tehdyn päätöksen 94/85/EY ja eläinten terveyttä koskevista vaatimuksista sileälastaisten lintujen (ratitae) tuoreen lihan tuonnissa tehdyn päätöksen 2000/609/EY muuttamisesta Botswanan osalta (ETA:n kannalta merkityksellinen teksti) (tiedoksiannettu numerolla K(2003) 2755)



Virallinen lehti nro L 194 , 01/08/2003 s. 0089 - 0091



Komission päätös, tehty 31 päivänä heinäkuuta 2003, tuoreen siipikarjanlihan tuonnista tehdyn päätöksen 94/85/EY ja eläinten terveyttä koskevista vaatimuksista sileälastaisten lintujen (ratitae) tuoreen lihan tuonnissa tehdyn päätöksen 2000/609/EY muuttamisesta Botswanan osalta (tiedoksiannettu numerolla K(2003) 2755) (ETA:n kannalta merkityksellinen teksti) (2003/573/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(1), sellaisena kuin se on viimeksi muutettuna direktiivillä 1999/89/EY(2), ja erityisesti sen 9 artiklan 1 kohdan, sekä katsoo seuraavaa: (1) Komission päätöksessä 94/85/EY(3), sellaisena kuin se on viimeksi muutettuna päätöksellä 2001/733/EY(4), vahvistetaan luettelo kolmansista maista, joista tuoreen siipikarjanlihan tuonti sallitaan. (2) Komission päätöksessä 2000/609/ETY(5), sellaisena kuin se on viimeksi muutettuna päätöksellä 2000/782/EY(6), säädetään eläinten terveyttä ja kansanterveyttä koskevista vaatimuksista ja eläinlääkärintodistuksista tarhattujen sileälastaisten lintujen lihan tuonnissa. (3) Komission Botswanassa toukokuussa 2001 tekemästä tarkastuksesta kävi ilmi, että Botswanan eläinlääkintäpalvelut ovat rakenteiltaan ja organisaatioiltaan riittävän hyvät sileälastaisten lintujen terveystilanteen kannalta. Botswanan lainsäädäntöön ei kuitenkaan täysin sisältynyt lintuinfluenssan virallista ilmoittamista koskeva vaatimus. (4) Botswana on nyt muuttanut lainsäädäntönsä, joka takaa, että lintuinfluenssasta on ilmoitettava toimivaltaiselle viranomaiselle. (5) Komission päätös 94/85/EY olisi näin ollen muutettava lisäämällä Botswana sen liitteessä olevaan luetteloon. Selvyyden vuoksi liite olisi korvattava kokonaisuudessaan. (6) Päätöksen 94/85/EY liitteestä olisi käytävä selkeästi ilmi, että Botswanasta sallitaan ainoastaan sileälastaisten lintujen lihan tuonti. (7) Päätöksen 2000/609EY liite I olisi myös muutettava ja lisättävä Botswana sen sisältämään luetteloon kolmansista maista, joista sallitaan tarhattujen sileälastaisten lintujen lihan tuonti Euroopan unioniin. Selvyyden vuoksi liite olisi korvattava kokonaisuudessaan. (8) Päätöksen 2000/609/EY liitteessä I olisi selkeästi täsmennettävä, että todistusmallia B on käytettävä tarhattujen sileälastaisten lintujen lihan tuonnissa Botswanasta, mikä johtuu Botswanan Newcastlen tautia koskevasta terveydellisestä asemasta. (9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Korvataan päätöksen 94/85/EY liite tämän päätöksen liitteellä I. 2 artikla Korvataan päätöksen 2000/609/EY liite II tämän päätöksen liitteellä II. 3 artikla Tämä päätös on osoitettu kaikille jäsenvaltioille. Tehty Brysselissä 31 päivänä heinäkuuta 2003. Komission puolesta David Byrne Komission jäsen (1) EYVL L 268, 24.9.1991, s. 35. (2) EYVL L 300, 23.11.1999, s. 17. (3) EYVL L 44, 17.2.1994, s. 31. (4) EYVL L 275, 18.10.2001, s. 17. (5) EYVL L 258, 12.10.2000, s. 49. (6) EYVL L 309, 9.12.2000, s. 37. LIITE I "LIITE Tässä luettelossa mainituista maista tapahtuvan tuonnin on täytettävä asianomaiset eläinten terveyttä ja kansanterveyttä koskevat vaatimukset. >TAULUKON PAIKKA>" LIITE II "LIITE I Luettelo kolmansista maista tai niiden osista, joista sallitaan tarhattujen sileälastaisten lintujen (ratitae) lihan tuonti Euroopan unioniin >TAULUKON PAIKKA>"